Lachlan Murdoch

Lachlan Keith MURDOCH (naskita la 8-an de septembro 1971) estas posedanto de amaskomunikiloj kun usona, brita kaj aŭstralia civitanecoj. Li estas la administra prezidanto de Nova Entertainment, prezidanto de News Corp, administra prezidanto kaj ĉefoficisto de Fox Corporation, fondinto de la aŭstralia investa kompanio Illyria Pty., kaj direktoro de la Muzeo de Nuntempa Arto de Aŭstralio en Sidnejo. Li estas konsiderata unu el la plej riĉaj aŭstralianoj.

Li estas la plej aĝa filo de Rupert Murdoch kaj Anna Murdoch Mann. Komparoj estis plurfoje faritaj inter la familio Murdoch, kaj precipe la demando pri la heredo de Rupert Murdoch fare de Lachlan Murdoch, kaj la intrigo de la usona serio Succession.  Murdoch estas konsiderata, interalie, ebla modelo por la rolulo Kendall Roy, dum lia patro ankaŭ servis kiel inspiro por la fikcia amaskomunikila magnato Logan Roy. 

Ekde decembro 2024, la familio Murdoch estas implikita en kortuma kazo en Usono, en kiu la frato de Lachlan, James, lia fratino Elisabeth kaj duonfratino Prudence defias la peton de sia patro ŝanĝi la familian truston por certigi, ke Lachlan retenu kontrolon de News Corp kaj Fox Corp. En septembro 2025, oni anoncis, ke la hereda batalo finiĝis kaj ke Lachlan certigis kontrolon de la amaskomunikila imperio de la familio ĝis almenaŭ 2050. 

 Referencoj 

 Eksteraj ligiloj 

 Murdoch familio, Amaskomunikilara Proprieto Irlando, 2023


Kategorio:Usonaj miliarduloj
Kategorio:Skotaj aŭstralianoj
Kategorio:Skotaj usonanoj
Kategorio:Anglodevenaj usonanoj
Kategorio:Britaj GLAT-aktivuloj